**Приложение № 1**

**Към Решение № 01-22-1/04.03.2022 г.**



|  |  |  |
| --- | --- | --- |
| ул. „Иван Вазов” № 3, София 1080  тел. +359 2 981 1110 | факс +359 2 987 7151  [holding.bdz.bg](mailto:holding@bdz.bg) | holding@bdz.bg | bdz@bdz.bg |  |  |

**У Т В Ъ Р Ж Д А В А М Е:**

**Съвет на директорите на „Холдинг БДЖ” ЕАД:**

**Любомир Сяров проф. д-р инж. Йордан Мирчев Митев Петко Петков**

**Симеон Евтимов Кирил Григоров**

К О Н К У Р С Н А

Д О К У М Е Н Т А Ц И Я

# ЗА

# ПРОВЕЖДАНЕ НА КОНКУРС С ПРЕДМЕТ:

**„Избор на доставчик на електрическа енергия и координатор на балансираща група за обекти, собственост на „Холдинг БДЖ“ ЕАД, присъединени на ниво ниско напрежение, за период от 1 година“**

…………..........…..

**гр. София**

**С Ъ Д Ъ Р Ж А Н И Е**

1. **Условия за провеждане на конкурса**

**2. Предложение за участие – Образец № 1**

**3. Декларация** за липса на свързаност по смисъла на § 1, т. 15 от Допълнителните разпоредби на Закона за противодействие на корупцията и за отнемане на незаконно придобито имущество, с „Холдинг БДЖ“ ЕАД и/или свързаните с него юридически лица: „БДЖ – Пътнически превози” ЕООД и/или „БДЖ – Товарни превози” ЕООД и/или „БДЖ – Булвагон“ ЕАД или със служители на ръководна длъжност в тези дружества **- Образец № 2**

**4. Декларация** за липса на задължения към „Холдинг БДЖ” ЕАД и/или свързаните с него юридически лица: „БДЖ – Пътнически превози” ЕООД и/или „БДЖ – Товарни превози” ЕООД и/или „БДЖ – Булвагон“ ЕАД – **Образец № 3**

**5. Техническо предложение за Обособена позиция № 1 – Образец № 4**

**6. Техническо предложение за Обособена позиция № 2 – Образец № 5**

**7. Ценово предложение за Обособена позиция № 1 – Образец № 6**

**8. Ценово предложение за Обособена позиция № 2 – Образец № 7**

**9. Таблица № 1 - Обекти на ниво ниско напрежение и точки за измерване за Обособена позиция № 1**

**10. Таблица № 2 - Обекти на ниво ниско напрежение и точки за измерване за Обособена позиция № 2**

**11. Проект на договор за Обособена позиция № 1 – Образец № 8**

**12. Проект на договор за Обособена позиция № 2 – Образец № 9**

**„Холдинг Български държавни железници” ЕАД**

е администратор на лични данни по смисъла на чл. 4, т. 7 от Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните)

(Текст от значение за ЕИП)

**„Холдинг Български държавни железници” ЕАД** ес ЕИК 130822878, седалище и адрес на управление: гр. София, община Столична, район „Средец”, ул. „Иван Вазов” № 3,

ИН по ДДС: BG 130822878, телефон за връзка 02/981 11 10,

представлявано от Изпълнителния директор – проф. д-р инж. Йордан Мирчев Митев

**Обработването на лични данни е с цел провеждане на конкурс**

**по реда на Правилата за провеждане на търг и конкурс и за сключване на договори за продажба и наем с работници и служители - Приложение № 1 към чл. 29, ал. 2 от Правилника за прилагане на Закона за публичните предприятия.**

**Телефон за връзка** с представител на администратора по обработка на личните данни:

**02/890 73 70** или **02/890 73 04**

**Категориите получатели на лични данни са НАП, съдебни и контролни органи.**

**Личните данни ще се съхраняват в срок от 10 /десет/ години.**

**Субектът на лични данни има право да изиска от администратора достъп до коригиране**

**или изтриване на лични данни или ограничаване на обработването на лични данни, свързани със субекта на данните, или право да направи възражение срещу обработването, както и правото на преносимост на данните;правото на жалба до надзорен орган (до КЗЛД или до съда).**

**Предоставянето на лични данни е задължително с цел спазване на задължение за провеждане на конкурс по реда на Правилата за провеждане на търг и конкурс и за сключване на договори за продажба и наем с работници и служители - Приложение № 1**

**към чл. 29, ал. 2 от Правилника за прилагане на Закона за публичните предприятия**

**В случай, че личните данни не бъдат предоставени, субектът на личните данни**

**няма да бъде допуснат до участие в конкурса.**

**УСЛОВИЯ ЗА ПРОВЕЖДАНЕ НА КОНКУРС С ПРЕДМЕТ:**

**„ИЗБОР НА ДОСТАВЧИК НА ЕЛЕКТРИЧЕСКА ЕНЕРГИЯ И КООРДИНАТОР НА БАЛАНСИРАЩА ГРУПА ЗА ОБЕКТИ, СОБСТВЕНОСТ НА „ХОЛДИНГ БДЖ“ ЕАД, ПРИСЪЕДИНЕНИ НА НИВО НИСКО НАПРЕЖЕНИЕ, ЗА ПЕРИОД ОТ 1 ГОДИНА“**

**РАЗДЕЛ I. ОПИСАНИЕ НА ОБЕКТА НА КОНКУРСА**

**1. ОБЩИ ПОЛОЖЕНИЯ**

**1.1.** Възложител на конкурса е „Холдинг Български държавни железници” ЕАД („Холдинг БДЖ” ЕАД), с ЕИК 130822878, със седалище и адрес на управление гр. София, ул. „Иван Вазов” № 3.

**1.2.** Провеждането на настоящия конкурс е с цел избор на доставчик на електрическа енергия и координатор на балансираща група за обекти на „Холдинг БДЖ“ ЕАД, присъединени на ниво ниско напрежение за период от 1 /една/ година. Същата се възлага след провеждане на конкурс по реда на Правилата за провеждане на търг и конкурс и за сключване на договори за продажба и наем с работници и служители - Приложение № 1 към чл. 29, ал. 2 от Правилника за прилагане на Закона за публичните предприятия, при спазване на изискванията за публичност и прозрачност, за свободна и честна конкуренция и за осигуряване на равни възможности за участие на всички кандидати.

**2. ОПИСАНИЕ НА ПРЕДМЕТА НА КОНКУРСА**

**2.1.** Предметът на конкурса е избор на доставчик на електрическа енергия и координатор на балансираща група за обекти на „Холдинг БДЖ“ ЕАД, присъединени на ниво ниско напрежение, за период от 1 година, разпределен в 2 /две/ обособени позиции, както следва:

**- Обособена позиция № 1** - Избор на доставчик на електрическа енергия и координатор на балансираща група за обект с административен адрес: гр. София, ул. Иван Вазов № 3, присъединена на ниво ниско напрежение, за период от 1 година;

**- Обособена позиция № 2** - Избор на доставчик на електрическа енергия и координатор на балансираща група за почивните бази към Поделение за почивна дейност, собственост на „Холдинг БДЖ“ ЕАД: ЦПВК – Паничище, ПВЦ – Приморско, ПВЦ – Росенец, ПВЦ – Железничар, ПБ – Фичоза, ПВЦ – Вонеща вода, ПБ – Боаза и ПВЦ – Родина, присъединени на ниво ниско напрежение, за период от 1 година.

**2.2**. Описание на обектите на ниво ниско напрежение и точките за измерване по обособените позиции, са посочени съответно в Таблица № 1 и Таблица № 2 към конкурсната документация.

**2.3.** Прогнозните количества за доставка на нетна активна електрическа енергия за периода от 1 /една година/ са, както следва:

**- Обособена позиция № 1** - Избор на доставчик на електрическа енергия и координатор на балансираща група за обект с административен адрес: гр. София, ул. Иван Вазов № 3, присъединена на ниво ниско напрежение, за период от 1 година **– 250 МВтч;**

**- Обособена позиция № 2** - Избор на доставчик на електрическа енергия и координатор на балансираща група за почивните бази към Поделение за почивна дейност, собственост на „Холдинг БДЖ“ ЕАД: ЦПВК – Паничище, ПВЦ – Приморско, ПВЦ – Росенец, ПВЦ – Железничар, ПБ – Фичоза, ПВЦ – Вонеща вода, ПБ – Боаза и ПВЦ – Родина, присъединени на ниво ниско напрежение, за период от 1 година – **350 МВтч.**

**ІІ. УСЛОВИЯ НА КОНКУРСА**

**1.** Участникът е длъжен да включи Възложителя в пазара на балансираща енергия, като непряк член в стандартна балансираща група с координатор Изпълнителя, без Възложителя да заплаща такса за участие.

**2.** Участникът следва да предоставя изисканите от Възложителя графици и различни справки.

**3.** Участникът следва да отговаря за прогнозирането и администрирането на графиците и обмена на информация с ЕРП и ЕСО ЕАД.

**4.** Възложителя заплаща веднъж месечно, след предоставяне на фактура в срок до 8 (осем) работни дни, действително изразходвана активна електрическа енергия, отчетена по измервателни уреди по цена предложена от Участника.

**5.** Разходите, свързани с администриране и балансиране на доставянето на електрическа енергия до обектите на „Холдинг БДЖ“ ЕАД, с поисканите от Възложителя графици и различни справки, с прогнозирането и администрирането на графиците и обмена на информация с лицензираното електроразпределително предприятие и ЕСО ЕАД, както и всички други разходи, свързани с изпълнението на поръчката, включително и регистрираните небаланси на електрическа енергия ще бъдат за сметка на избрания доставчик.

**6.** Цените за задължение към обществото, за пренос през електропреносна мрежа, за достъп до електропреносната мрежа, за достъп до електроразпределителната мрежа, за пренос през електроразпределителна мрежа, акциз, ДДС и други законово въведени от компетентните органи цени, както и съответните суми за мрежови услуги по действащите и определени от КЕВР и/или друг компетентен орган цени за съответния период са задължение на възложителя.

**ІІІ.** **Изисквания към участниците**

**1.** Участниците в конкурса следва да представи своето предложение във формата и съдържанието, съгласно изискванията на Възложителя.

**2.**  **Участниците се представляват от законните си представители или от лица,** **изрично упълномощени за участие в настоящия конкурс, което се доказва с изрично нотариално заверено пълномощно.**

**3.** Кандидатът за участие в конкурса трябва:

**3.1.** Да е лицензиран като търговец на електрическа енергия съгласно чл. 39, във връзка с чл. 69 и чл. 69а от Закона за енергетиката и координатор на стандартна балансираща група. Участникът следва да притежава валиден лиценз за дейността „Търговия с електрическа енергия“ и за дейността „Координатор на стандартна балансираща група“, издаден от КЕВР.

**3.2.** Да е включен в Регистъра на търговските участници и в Регистъра на координаторите на стандартни балансиращи групи на Енергийния системен оператор /ЕСО/ ЕАД със статут „активен“.

**3.3.** Да има успешно внедрена система за управление на качеството по БДС EN ISO 9001(или еквивалент) с обхват „търговия с електрическа енергия и координатор на стандартна балансираща група”.

**3.4.** Да декларира, че наличното му портфолио е най-малко два пъти по-голямо от годишната консумация на електроенергия на Възложителя, чрез издадено удостоверение от ЕСО ЕАД за последните 3 /три/ отчетни месеца, предхождащи подаването на офертата.

**3.5.** Да декларира, че регистрацията за смяна на доставчик пред лицензирано ЕРП на територията, на която се намират измервателните точки на ЕСО ЕАД, ще бъде за негова сметка.

**3.6.** Дане е свързано лице по смисъла на § 1, т. 15 от допълнителните разпоредби на Закона за противодействие на корупцията и за отнемане на незаконно придобито имущество, с „Холдинг БДЖ“ ЕАД и/или свързаните с него юридически лица: „БДЖ – Пътнически превози” ЕООД и/или „БДЖ – Товарни превози” ЕООД и/или „БДЖ – Булвагон“ ЕАД или със служители на ръководна длъжност в тези дружества;

**3.7.** Да няма задължения към към „Холдинг БДЖ” ЕАД и/или свързаните с него юридически лица „БДЖ – Пътнически превози” ЕООД и/или „БДЖ – Товарни превози” ЕООД и/или „БДЖ – Булвагон“ ЕАД, към датата на подаване на документите за участие. /Под „задължения“ се разбира такива с настъпил падеж/.

**3.8.** Да не е лице, вписано в списъка по т. 1 на РМС № 441/04.06.2021г. за предприемане на действия във връзка с наложените от Службата за контрол на чуждестранните активи (OFAC) на Министерството на финансите на Съединените американски щати, санкции на български лица.

**3.9.** Да не се намира в производство за обявяване в несъстоятелност или ликвидация.

**4.** Участниците в конкурса са длъжни да съблюдават сроковете и условията, посочени в решението за откриване на конкурса и конкурсната документация.

**5.** Кандидатът участва в конкурса за една или за двете обособени позиции, което намерение се посочва в предложението му за участие и се попълват предвидените за това образци.

**ІV. Списък на документите, които следва да бъдат представени от участниците**

* 1. Предложение за участие – оригинал, по **образец № 1.** В предложението си за участие, участниците следва изрично да отбележат за коя/кои обособена/и позиция/и участват;
  2. Валиден лиценз за дейността „Търговия с електрическа енергия“ и за дейността „Координатор на стандартна балансираща група“, издаден от КЕВР – заверено копие;
  3. Декларация свободен текст, с която се декларира, че участникът е регистриран в Регистъра на търговските участници и Регистъра на координаторите на стандартни балансиращи групи на „ЕСО“ ЕАД със статут активен. В декларацията изрично се посочва номера на регистрацията.
  4. Сертификат за внедрена система за управление на качеството по БДС EN ISO 9001 (или еквивалент) с обхват „търговия с електрическа енергия и координатор на стандартна балансираща група” – заверено копие;
  5. Удостоверение от „ЕСО“ ЕАД за последните 3 /три/ отчетни месеци, предхождащи подаването на предложението от участника, удостоверяващо, че наличното портфолио на участника е най-малко два пъти по-голямо от годишната консумация на електроенергия на възложителя – заверено копие;
  6. Декларация за липса на свързаност по смисъла на § 1, т.15 от Допълнителните разпоредби на Закона за Закона за противодействие на корупцията и за отнемане на незаконно придобито имущество, с „Холдинг БДЖ“ ЕАД и/или свързаните с него юридически лица: „БДЖ – Пътнически превози” ЕООД и/или „БДЖ – Товарни превози” ЕООД и/или „БДЖ – Булвагон“ ЕАД или със служители на ръководна длъжност в тези дружества - оригинал, по **образец № 2**;
  7. Декларация за липса на задължения към „Холдинг БДЖ” ЕАД и свързаните с него юридически лица „БДЖ – Пътнически превози” ЕООД и/или „БДЖ – Товарни превози” ЕООД и/или „БДЖ – Булвагон“ ЕАД, към датата на подаване на документите за участие - оригинал, по **образец № 3**;
  8. Техническо/и предложение/я – оригинал/и, по **образци съответно № 4 и № 5**;
  9. Ценово/и предложение/я – оригинал/и, по **образци съответно № 6 и № 7** /в отделен/и, запечатан/и, непрозрачен/ни плик/ове/.

**Всички описани в списъка документи, се изготвят в съответствие с условията и образците от настоящата конкурсна документация, като същите се подписват/заверяват с гриф „Вярно с оригинала“ и подпис, от законния представител на участника в конкурса, като се полага и фирмения печат на участника. В случай, че документите са подписани/заверени от пълномощник, към документите за участие следва да се приложи изрично пълномощно в оригинал, съдържащо упълномощаване с посочените функции.**

***Забележка:*** *В случай на упълномощаване, при оформяне на съдържанието на пълномощното, да се има предвид, че „Холдинг БДЖ“ ЕАД няма качеството на възложител по ЗОП и настоящият конкурс не се провежда по реда и условията на ЗОП, а по реда и условията на Правилника за прилагане на Закона за публичните предприятия.*

**V. ПРЕДЛОЖЕНИЯ ЗА УЧАСТИЕ В КОНКУРСА – ПРЕДСТАВЯНЕ, СЪДЪРЖАНИЕ, ПОДАВАНЕ**

**1.** Всеки участник има право да представи само по едно предложение, в срока, определен в обявата за провеждане на конкурса.

**2.** До изтичането на срока за подаване на предложенията, всеки кандидат може да промени, допълни или оттегли предложението си.

**3.** Предложенията се представят на български език, в четлив текст, по същите не се допускат никакви вписвания между редовете, изтривания или корекции.

**4.** Разходите, свързани с изготвянето и предаването на предложението, са за сметка на участника.

**5.** Предложенията за участие в конкурса, заедно с приложените към тях документи, да се представят в запечатан, непрозрачен плик, с надпис: **„Предложение за участие в конкурс за: „Избор на доставчик на електрическа енергия и координатор на балансираща група за обекти, собственост на „Холдинг БДЖ“ ЕАД, присъединени на ниво ниско напрежение, за период от 1 година“** .

Върху плика се посочват обособената/ите позиция/и, за която/които се предоставя предложението, наименованието на подателя, ЕИК, адрес за кореспонденция, телефон, факс, електронен адрес и лице за контакт.

**Ценовото предложение на кандидата – образец № 6 и/или образец № 7, се представя/т в отделен/ни, запечатан/и, непрозрачен/ни плик/ове с надпис/и съответно „Предлагана цена за Обособена позиция № 1” и/или „Предлагана цена за Обособена позиция № 2”, поставен/и в плика с предложението.**

**6.** Подаване на предложенията:

**6.1.** Предложението се подава по начина, на мястото и в срока, посочени в решението за откриване на конкурса.

**6.2.** При приемане на предложението, върху плика се отбелязват поредния номер, датата и часът на получаване и посочените данни се вписват във входящия дневник на дружеството.

**6.3.** Предложения, постъпили след изтичане на определения краен срок, в прозрачен, незапечатан плик или в плик с нарушена цялост, не се приемат и незабавно се връщат на кандидата.

**7.** Срокът на валидност на предложението е **90 (деветдесет) календарни дни**, считано от крайния срок за подаване на предложенията, през който срок участникът е обвързан с условията на представеното от него предложение.

**РАЗДЕЛ VІ. РАЗГЛЕЖДАНЕ, ОЦЕНКА И КЛАСИРАНЕ НА ПРЕДЛОЖЕНИЯТА**

1. Конкурсът за избор на изпълнител се провежда от комисия, назначена със заповед на Изпълнителния директор на „Холдинг БДЖ” ЕАД. В заповедта се определят и резервни членове.
2. Комисията се свиква и ръководи от нейния председател, като същата започва своята работа след като й бъде представен от деловодството на дружеството списък на кандидатите, заедно с пликовете с предложенията, по реда на тяхното постъпване. Комисията съставя протокол за разглеждането, оценяването и класирането на предложенията, който се подписва от всичките й членове. Комисията приема решенията си с обикновено мнозинство от членовете й.

**3.** Комисията може по всяко време да проверява заявените от кандидата данни.

**4.** Комисията предлага за отстраняване от участие в конкурса кандидат, който не отговаря на условията и изискванията на конкурсната документация, не е представил някои от изискуемите документи или същите са представени във вид, несъответстващ на посоченото в конкурсната документация.

**5.** За своята работа конкурсната комисия изготвя протокол в 1 (един) екземпляр, който се подписва от нейните членове. Комисията класира по ред участниците, съобразно степента на удовлетворяване на конкурсните условия и предлага на Съвета на директорите на „Холдинг БДЖ” ЕАД да определи участника, спечелил конкурса.

**6.** Възложителят прекратява конкурса с мотивирано решение, когато не е подадено нито едно предложение за участие или не е допуснат нито един кандидат.

**VІІ. КРИТЕРИЙ ЗА ОЦЕНКА НА ПРЕДЛОЖЕНИЯТА – „ИКОНОМИЧЕСКИ НАЙ-ИЗГОДНО ПРЕДЛОЖЕНИЕ”:**

Икономически най-изгодно предложение ще се определи въз основа критерий за възлагане **най-ниска цена** за оферираната от участниците цена за фиксирана надбавка за администриране на 1 /един/ МВтч. активна електрическа енергия ниско напрежение.

Цената за 1 /един/ МВтч. активна електрическа енергия ще се формира като сума от стойността на действително изразходваната активна електрическа енергия, изчислена по цена за 1 /един/ МВтч., получена от сбора на предложената цена на фиксираната надбавка за администриране и клиринговата почасова цена на Българска независима енергийна борса (БНЕБ) в сегмент „Пазар ден напред**”,** умножен по съответното потребление в същия час.

Кандидатът следва да предложи фиксирана надбавка за 1 /един/ МВтч. без ДДС /не по-висока от 17.00 лв. за 1 /един/ МВтч. без ДДС/, като в предложената надбавка влизат всички разходи на участника за изпълнение на поръчката.

Кандидат, предложил надбавка по-висока от 17,00 лв. за 1 /един/ МВтч. без ДДС се отстранява от участие в конкурса за възлагане на настоящата поръчка.

В случай, че са предложени еднакви стойности на фиксирана надбавка, изпълнителят ще бъде определен чрез жребий между класираните на първо място предложения.

**VІІІ. Сключване на договор**

**1.** Възложителят ще сключи писмени договори за изпълнение на поръчката, с участника/участниците, избран/и за изпълнител/и, съгласно проекти на договори – **Образец № 8 и Образец № 9** от конкурсната документация.

**2.** При сключване на договора, изпълнителят внася гаранция за изпълнение на договора под формата на парична сума /депозит/ в размер и при условията, посочени в проектите на договори – Образец № 8 и Образец № 9 към конкурсната документация.

**Приложения:**

1. Предложение за участие – Образец № 1;

2. Декларация – Образец № 2;

3. Декларация – Образец № 3;

4. Техническо предложение за Обособена позиция № 1 – Образец № 4;

5. Техническо предложение за Обособена позиция № 2 – Образец № 5;

6. Ценово предложение за Обособена позиция № 1 – Образец № 6;

7. Ценово предложение за Обособена позиция № 2 – Образец № 7;

8. Таблица № 1;

9. Таблица № 2;

10. Проект на договор за Обособена позиция № 1 – Образец № 8;

11. Проект на договор за Обособена позиция № 2 – Образец № 9.